Gabriel Eikli
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
Gabriel Eikli var en norsk misjonær, lærer og misjonsleder. Han arbeidet som misjonær for Det Norsk Luthersk Kinamisjonsforbund i Mandsjuria (Dongbei) i Kina i årene 1936–1946. Under andre verdenskrig var han og familien avskåret fra kontakt med hjemlandet, men fikk støtte fra den kristne japanske befolkningen som bodde i området.
Etter den kommunistiske maktovertakelsen måtte vestlige misjonærer forlate landet. I 1950 byttet organisasjonen navn til Norsk Luthersk Misjonssamband (NLM), og han arbeidet som misjonær for NLM i Japan fra 1949 til 1955. I Japan fungerte han også som lærer ved bibelskole og som tilsynsmann.Etter at Eikli kom hjem til Norge arbeidet han som misjonssekretær for NLM og var en sentral aktør i utviklingen av misjonssambandet. Les mer i Store norske leksikon kristen misjonsvirksomhet misjon Norsk Luthersk Misjonssamband Eksterne lenker Norsk Luthersk Misjonssambands nettsider Litteratur Berentsen, Jan-Martin; Engelsviken, Tormod og Jørgensen, Knud (2004). Missiologi i dag. Oslo: Universitetsforlaget. Helleland, Birger; Haugavldstad, Marit og Lindaas, Knut (1986), Norsk Luthersk Misjonssambands misjonærer 1891 – 1986. Oslo: Lunde Forlag Seija, Jalagin; Okkenhaug, Inger-Marie og Småberg, Maria (2015). Introduction: Nordic missions and humanitarian practices: from evangelizing to development. Scandinavian Journal of History, 205, Vol 40(3), side 285 – 297.